Osassa sairaanhoitopiireistä on jo käytössä erikoisambulansseja. Kantoavun odottaminen hidastaa hoitoon pääsyä.

Vaikka paarit kantaisivat potilaan painon, usein kuljetuksia hankaloittavat paarien kapeus ja ambulanssin ahtaus. Tavallisten ambulanssien paarit ovat useimmiten 50–60 senttimetriä leveitä.­

Ensihoidon potilaiden ylipaino ja koko vaikeuttavat ambulanssikuljetuksia ja ajavat ensihoitajat odottamaan kantoapua tai kuljetusyksiköitä toiselta alueelta jo viikoittain.

Pirkanmaan sairaanhoitopiirin ensihoitopalveluiden päällikön Anssi Aunolan mukaan alueen ensihoidossa tulee usein vastaan tilanteita, joissa joudutaan selvittämään, millä kalustolla potilas saadaan siirrettyä esimerkiksi sairaalaan tai terveyskeskukseen.